text: Part natural | Dexeus Dona
  El teu part, la teva decisió
  A Dexeus Dona hem posat en marxa una nova Unitat de Part Natural, perquè puguis viure l'experiència del part d'una manera més proactiva que respecti al màxim el desenvolupament. Aquest servei inclou el suport permanent d'un equip de llevadores del nostre centre, que, a més d'assistir el part, fa el seguiment de tot el procés des de la setmana 36 de l'embaràs, i serà al teu costat durant tot el temps que duri la dilatació i el part, en controlarà l'evolució i t'assessorarà de forma personalitzada.
  L'avantatge d'aquesta opció és que permet donar a llum com si fossis a casa teva, però sense renunciar a tots els avenços tecnològics i els serveis d'atenció al part que proporciona un entorn hospitalari, ja que, en el cas que hi hagi cap complicació, podràs rebre tota l'atenció mèdica que necessitis i al moment, ja que les llevadores estan en contacte amb l'equip mèdic i l'hospital té un equip de ginecòlegs de guàrdia les 24 hores, així com quiròfans situats a la mateixa planta i una Unitat de Neonatologia de primer nivell.
  Entre els serveis que ofereix la Unitat de Part Natural s'inclou la disponibilitat d'una habitació privada de 40 m2, equipada amb una banyera de dilatació a l'aigua, que afavoreix la relaxació de la musculatura perineal. El fet de dilatar a l'aigua contribueix a disminuir el dolor de les contraccions i proporciona una sensació d'autocontrol del procés, a més de disminuir-ne la durada.
  El servei també inclou una visita prepart i una visita postpart de la llevadora en les 24 hores següents després del part, per fer un seguiment personalitzat de la teva evolució, ajudar-te amb la lactància natural i altres aspectes que vulguis consultar.
  Aquest nou servei pretén respondre a la demanda, cada vegada més gran, per part de moltes dones d'augmentar el control sobre el procés del part, així com facilitar al màxim el desenvolupament natural. Al nostre centre sempre s'intenta respectar la voluntat de la mare, que pot deixar per escrit a través del Pla de part, però en cas de riscos o complicacions sempre preval el criteri mèdic, ja que la seguretat de la mare i el nadó és prioritària. També, i per minimitzar qualsevol risc, el part no es fa dins de l'aigua al nostre centre.
  A més de tots els avenços tècnics i els serveis d'atenció al part que actualment ofereix qualsevol hospital, la Unitat de Part Natural posa a la teva disposició l'assistència i atenció permanent de l'equip de llevadores, que t'acompanyarà des de les últimes setmanes prèvies al part, i durant tot el procés, fins després d'haver donat a llum.
  Per a això posa a la teva disposició un ampli espai privat de 40 m2, molt acollidor i decorat amb tons càlids, que combina zones de descans amb altres habilitades per facilitar la pràctica d'exercicis de dilatació i de respiració.
  Aquesta sala està ubicada a la tercera planta de l'Hospital Universitari Dexeus i s'ajusta a les recomanacions de bones pràctiques indicades per l'Organització Mundial de la Salut per oferir una atenció d'alta qualitat en el treball de part. Té:
  Una banyera circular de dilatació a l'aigua ajustada a la temperatura corporal (35-37°C), i adaptada per facilitar l'accés a embarassades.
  Il·luminació càlida d'intensitat regulable, per crear un ambient més íntim.
  Música ambiental per relaxar-te, que pots triar i controlar des del teu mòbil.
  Bany privat amb lavabo i dutxa.
  Una llitera i un equip de monitoratge, per controlar el benestar fetal, les constants vitals maternes i l'evolució del procés de dilatació.
  Una zona de descans per a la teva parella, un acompanyant o un familiar.
  Àrea per caminar, fer exercicis de relaxació i material per afavorir la dilatació (pilota de Pilates, cadira de part).
  La dilatació a l'aigua té molts beneficis per al desenvolupament del procés del part, tant des del punt de vista físic com psicològic.
  La immersió en aigua calenta, a 35-37°C, alleuja la tensió i afavoreix la relaxació muscular, la qual cosa contribueix a mitigar la sensació de dolor que provoquen les contraccions.
  Té un efecte relaxant a nivell psicològic, de manera que redueix l'ansietat i la necessitat de medicació.
  La relaxació materna facilita la circulació de la sang de la mare cap al nadó i l'alliberament de l'oxitocina, una hormona que n'afavoreix el benestar.
  El contacte amb l'aigua afavoreix la producció d'endorfines i disminueix la sensació de cansament i estrès que, sovint, comporta la fase de dilatació.
  La immersió en la primera etapa del part s'associa a un menor ús de l'anestèsia epidural i a una reducció de la durada d'aquesta etapa.
  Els serveis que t'ofereix la Unitat de Part Natural són:
  Visita abans del part per conèixer les instal•lacions (amb petició al Servei d'Atenció a la Pacient).
  Part en sala exclusiva amb espai privat, entorn còmode i ambient relaxant.
  Ús de la banyera per a la dilatació.
  Acompanyament exclusiu d'una llevadora durant tot el temps de dilatació i el part, controlant la seva evolució i assessorant-te de forma personalitzada.
  Una visita personalitzada amb la llevadora de preparació al part per a tu i la teva parella.
  Visita postpart de la llevadora a la clínica (en les 24 h següents després del parto) per fer un seguiment personalitzat de la teva evolució, assessorar-te sobre la lactància natural i oferir-te consells útils per al puerperi.
  Ràpida intervenció mèdica si cal i l'accés als serveis d'un anestesista, quiròfan i UCI Neonatal de primer nivell.
  Possibilitat d'alta precoç a les 6 hores del part si tot s'ha desenvolupat sense incidències.
  Aquesta opció s'ofereix a totes les pacients que vulguin viure l'experiència del part d'una manera més natural i proactiva, llevat dels casos en què estigui contraindicat per raons mèdiques, com pot ser un embaràs o part considerat d'alt risc, com ara un part prematur, uns processos infecciosos o una malaltia materna que en desaconselli la pràctica.
  Som el centre privat que atén més embarassos a Catalunya (gairebé 3.000 parts anuals).
  Disposem d'un servei de visita sense hora, durant el dia, al qual pots acudir davant de qualsevol dubte o preocupació.
  Lucía Gallardo, 36 anys, Barcelona
  "Vaig tenir el meu primer fill als 31 anys. Les contraccions van ser molt doloroses i vaig trigar a dilatar. Així que amb el meu segon fill no volia tornar a tenir un mal record. Havia sentit parlar del part a l'aigua, però em feia una mica de cosa. No obstant això, quan vaig saber que a Dexeus Dona s'havia creat una Unitat de Part Natural i que podies dilatar en una banyera, vaig decidir provar l'experiència i va ser fantàstica!
  Beatriz, la meva llevadora, em va animar tota la estona i va ser al peu del canó. A més, l'espai era tot un luxe! Ja sé que el segon part acostuma a ser més ràpid, però entre la novetat i la tranquil•litat que sentia, em va passar el temps volant! Quan em vaig adonar, ja tenia l'Edu als braços!"
  Part natural en sala Nature: 700 € (1)
  També pots fer un part natural sense cost addicional a les sales de part estàndard (part sense anestèsia).